Ευαισθητοποίηση και κινητοποίηση του χρόνιου περιοδοντικού ασθενή στη θεραπεία της μιας ώρας με χρήση υπερήχων-Τυχαιοποιημένη κλινική μελέτη:
Creators: name: Ζυγογιάννη, Πηνελόπη Παύλου
Publisher: name: Aristotle University of Thessaloniki
Year: 2010
Subjects: Χρόνια περιοδοντίτιδα
Θεραπεία της μιας ώρας
Οδηγίες στοματικής υγιεινής
Chronic periodontitis
One-hour full mouth Debridement
Oral hygiene instructions

description: Σκοπός της μελέτης ήταν να εξεταστεί ο ρόλος των συχνών επανελέγχων στοματικής υγιεινής στην αποτελεσματικότητα της ωριαίας περιοδοντικής θεραπείας με υπερήχους βάσει κλινικών και μικροβιολογικών παραμέτρων. Σε 44 ασθενείς με χρόνια περιοδοντίτιδα καταγράφηκαν κλινικοί δείκτες (δείκτης αιμορραγίας, δείκτης πλάκας, βάθος θυλάκου, επίπεδο πρόσφυσης) πριν την θεραπεία, τρεις και έξι μήνες μετά. Οι ασθενείς χωρίστηκαν τυχαία σε δύο ομάδες. Η ομάδα ελέγχου δέχτηκε υπερουλική και υποουλική αποτρύγωση με υπερήχους διάρκειας μίας ώρας με ανά τακτά χρονικά διαστήματα επίδειξη οδηγιών στοματικής υγιεινής με τρόπο ανάλογο με την κλασσική ανά τεταρτημόριο περιοδοντική θεραπεία. Στην πειραματική ομάδα οι οδηγίες στοματικής υγιεινής περιορίστηκαν μόνο στην συνεδρία όπου πραγματοποιήθηκε αποτρύγωση όλου του φραγμού με υπερήχους διάρκειας μίας ώρας. Στους τρεις μήνες έγινε επαναληπτική αποτρύγωση στους θυλάκους ≥5 χιλιοστά και στις δύο ομάδες. Στην αρχική συνεδρία, στους τρεις και στους έξι μήνες παράλληλα με την κλινική αξιολόγηση συλλέχτηκαν δείγματα υποουλικής μικροβιακής πλάκας από μια οδοντική επιφάνεια ανά τεταρτημόριο με βάθος ≥5mm για τον αριθμητικό προσδιορισμό των P. gingivalis, T. forsythia και T. denticola με την τεχνική «Checkerboard» DNA-DNA hybridization. Μετά την θεραπεία και οι δύο ομάδες παρουσίασαν σημαντική βελτίωση στους περιοδοντικούς δείκτες (p&lt;0.001) και στον αριθμό των τριών βακτηρίων (p&lt;0.001). Η σύγκριση μεταξύ των δύο ομάδων έδειξε παρόμοια μείωση στο βάθος θυλάκου και στην απώλεια πρόσφυσης στους τρεις και έξι μήνες, ενώ οι δείκτες αιμορραγίας και πλάκας ήταν σημαντικά χαμηλότεροι στην ομάδα ελέγχου στους τρεις μήνες (p&lt;0.05). Επιπλέον, στατιστικά σημαντικά μεγαλύτερη μείωση του μικροοργανισμού P. gingivalis παρατηρήθηκε στην ομάδα ελέγχου στους τρεις μήνες (p&lt;0.05) σε σχέση με την πειραματική ομάδα. Συμπερασματικά, η περιοδοντική θεραπεία της μίας ώρας με τακτική κινητοποίηση στην εφαρμογή στοματικής υγιεινής είναι περισσότερο αποτελεσματική στη μείωση του δείκτη αιμορραγίας, του δείκτη πλάκας και του μικροοργανισμού P. gingivalis στους τρεις μήνες, ενώ δεν φαίνεται να επηρεάζει τις υπόλοιπες κλινικές και μικροβιολογικές παραμέτρους. Εντούτοις, καμία διαφορά μεταξύ των δύο ομάδων θεραπείας δεν παρατηρήθηκε στους έξι μήνες επανεξέτασης.
description: The aim of the study was to investigate the role of frequent reexaminations of oral hygiene practice in the effectiveness of one hour periodontal therapy using ultrasonic device based on clinical and microbiological parameters. Clinical recordings (gingival bleeding index, plaque index, probing pocket depth, clinical attachment level) of 44 patients with chronic periodontitis were performed at baseline, at three and six months. The participants of this study were randomly allocated into two groups. The control group received one-hour full-mouth ultrasonic debridement and oral hygiene instructions on bi-weekly intervals in a similar manner to the quadrant-wise scaling and root planing periodontal therapy. The oral hygiene instructions to the test group were limited only on the day of the full-mouth treatment. At three months, in both groups the sites ≥ 5mm received additional ultrasonic debridement. Subgingival plaque samples were collected from one site per quadrant with pocket depth ≥ 5mm at three time points; baseline, three and six months. These samples were analyzed using the ‘’checkerboard’’ DNA-DNA hybridization technique for Porphyromonas gingivalis, Tannerella forsythia and Treponema denticola. Both groups demonstrated statistically significant improvement in all clinical recordings (p&lt;0.001) and statistically significant numerical decrease of the test bacteria (p&lt;0.001). Pocket depth reduction and attachment gain were similar in both groups at three and six months. The gingival bleeding index and the plaque index were statistically significantly lower in the control group at three months (p&lt;0.05) than the group which received no repeated oral hygiene instructions. In addition, a statistically significant greater reduction in the numbers of P. gingivalis was observed in the control group at three months compared with the test group (p&lt;0.05). In conclusion, the one hour periodontal treatment with reinforcement of oral hygiene practice is more effective in the reduction of gingival bleeding index, plaque index and the numbers of P. gingivalis at three months, whereas it does not affect the rest of the clinical and microbiological parameters. However, in six months no differences between the two groups were noted in any of the parameters tested.